นลท.ขายทำกำไร EE ฉุดหุ้นร่วง 7% หลังราคาแรลลี่ยาว
นักลงทุนขายทำกำไร EE ฉุดหุ้นร่วง 7% มาที่ 1.80 บ. ด้วยมูลค่าซื้อขาย 869.37 ลบ. หลังราคาแรลลี่ยาว
นักลงทุนขายทำกำไร EE ฉุดหุ้นร่วง 7% มาที่ 1.80 บ. ด้วยมูลค่าซื้อขาย 869.37 ลบ. หลังราคาแรลลี่ยาว
23 ก.ย. 2564

ผู้สื่อข่าวรายงานว่า ราคาหุ้น บริษัท อีเทอเนิล เอนเนอยี จำกัด (มหาชน) หรือ EE ล่าสุด ณ เวลา 10.46 น. อยู่ที่ 1.80 บาท ลบ 0.14 บาท หรือ 7.22% สูงสุดที่ 2 บาท ต่ำสุดที่ 1.77 บาท ด้วยมูลค่าซื้อขาย 869.37 ล้านบาท ทั้งนี้ราคาหุ้น EE ปรับตัวลง คาดนักลงทุนขายทำกำไร หลังราคาหุ้นปรับตัวขึ้นแรงหลายวัน

ขณะที่วานนี้ (22 ก.ย.) นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า การที่ราคาหุ้น EE ปรับตัวขึ้นไปมากและต่อเนื่องมาตั้งแต่ต้นสัปดาห์นั้น เนื่องจาก EE มีการเปลี่ยนแปลงโครงสร้างผู้ถือหุ้น ทำให้นักลงทุนเข้ามาเก็งกำไร ซึ่งโดยปกติบริษัทฯที่มีการเปลี่ยนแปลงนักลงทุนมักมีการเข้ามาเล่นเก็งกำไรเป็นปกติ